kardosdrur/scandi-wiki huggingface dataset:
OCH

OCH A/S (også Operators Clearing House A/S) er en dansk virksomhed, som blev etableret 15. februar 1999, med det hovedformål at sikre implementering og drift af et sikkert fælles-system baseret på en nummer-database til understøttelse af nummerporteringer (flytning af telefonnumrenumre ved skift af teleoperatør) mellem forskellige teleoperatører i Danmark.

Forud for etableringen af OCH var alle daværende teleoperatører inviteret til fælles drøftelser om håndtering af den tekniske baggrund for at kunne implementere nummerportabilitet, med det formål at skabe et fælles referencepunkt.

Den fælles database skulle drives af et selvstændigt selskab, med alle teleoperatører som deltagere.

Ved den formelle etablering af selskabet var det kun selskaberne TDC, Sonofon, Orange og Telia, som ønskede at stille kapital til rådighed for etablering af selskabet, og de fire selskaber opnåede en ejerandel på 25% hver. Siden er Sonofon overtaget af Telenor og Orange af Hi3G Danmark, og OCH er således i dag ejer af TDC, Telia, Telenor og Hi3G.

Ekstern henvisning og kilde 
 OCHs hjemmeside

Noter 

Telefoni
Telekommunikationsvirksomheder i Danmark
Danske virksomheder etableret i 1999
Jon Bruland

Jon Bruland er en dansk bassist og komponist.

Jon har som bassist spillet med bl.a. Alberte Winding, Jan Glæsels Orkester, Burnin Red Ivanhoe, Kasper Winding, Anne Linnet og mange andre.

Han spiller oftest på en 6 strenget Celinder Custom.

Han har desuden undervist på Rytmisk Musikkonservatorium.

Filmografi 
Jon har komponeret musikken til følgende film:
 En enkelt til Korsør (Gert Fredholm, 2008)
 Den store dag (Morten Arnfred, 2005)
 Tvilling (Hans Fabian Wullenweber, 2003)
 Lykkevej (Morten Arnfred, 2003)
 At klappe med een hånd (Gert Fredholm, 2001)

Hædersbevisninger 
Han blev nomineret til en Robert sammen med Ole Arnfred for musikken til filmen Lykkevej fra 2003

Eksterne henvisninger 
 
 
 

Tjek fødselsår
Bassister fra Danmark
Komponister fra Danmark
Danskere i 2000-tallet
Burnin Red Ivanhoe
Reference

En reference er en henvisning, som er en relation mellem objekter, i hvilket det ene objekt forbindes ved at referere til et andet objekt.

Relationer af denne art kan forekomme i forskellige sammenhænge inden for IT, tidsbegreber, videnskab, kildehenvisninger, kunst, undervisning og andet.

Objektet der refereres til kaldes en referent.

Specielt inden for forretningsnetværk (business networks) bliver der arbejdet med referencer. Dvs. der bliver givet forretningsmuligheder til hinanden som åbner døre til potentielle kunder. Når man giver en forretningsmulighed videre til en forretningspartner kaldes dette for at give en reference. I Danmark findes der mange netværksgrupper som arbejder professionelt med referencer på denne måde.

Se også
 Reference (kildehenvisning)

Filosofi
Filosofiske grundbegreber
Celinder

Celinder Guitar Design er et dansk guitar/bas mærke som ejes og drives med international succes af guitarbyggeren Christian Celinder, født i 1964. 

Han er grundlægger af Celinder Guitar Design og var pianist på Det Kongelige Danske Musikkonservatorium, København, da han forelskede sig i bassen.

Han modtog værdifuld instruktion i at spille kontrabas og basguitar af de musikalske giganter Bo Stief og Niels Henning Ørsted Pedersen (NHØP) og begyndte som selvstændig basbygger i Basslab, København, 1987.

I 1990 startede han sine egne produktioner baseret på det amerikanske Fender design af Jazz og Precision basser. Celinder tog den oprindelige udformning af Leo Fender og en mere moderne teknisk viden til at håndbygge nogle unikke og sjældne basguitarer til verdensmarkedet. De er i dag eftertragtet og kendt for særegen lyd og design.

Om Celinder basguitarer 
I begyndelsen fokuserede Celinder primært sine produktion af J- og P-seriernes Classic, Vintage og Update modeller i 4- og 5-strengs udgaver. Siden udviklede han Celinder Aura og Celinder Custom serierne i 4-, 5- og 6-strengs modeller, med mere avanceret teknik og i sjældne træsorter.

Eksterne henvisninger 
 Website 

Basser
Mads Vinding

Mads Vinding (født 7. december 1948 i København) er en dansk bassist med jazzen som den foretrukne stil.

Blev professionel som 16-årig, og var en overgang husbassist på det legendariske spillested Montmartre. Han har medvirket på over 800 indspilninger og mere end 1000 radio/TV shows. Han har bl.a. samarbejdet med duoen Jane & Shane, hvilket skete først gang i 2012.

I 1982 modtog han Ben Webster Prisen.

Referencer 

 

Personer fra København
Bassister fra Danmark
Jazzmusikere fra Danmark
Personer i Kraks Blå Bog
Modtagere af Ben Webster Prisen
Sommerfugleeffekten

I populær tale beskrives sommerfugleeffekten, med forestillingen om at et sommerfuglevingeslag på den ene side af kloden, kan starte en orkan/storm på den anden side. Vingeslaget kan teoretisk igangsætte en påvirkning, der fortsætter og forstørres.

Betegnelsens oprindelse 

Oprindelig søgte professor Edward Lorenz at beskrive betydningen af marginale ændringer i udgangspunkt ved brug af en måge.

Betegnelsen sommerfugleeffekten skyldes Edward Lorenz' artikel "Predictability: Does the Flab of a Butterfly‘s Wings in Brazil Set Off a Tornado in Texas?" (oversat: Forudsigelighed: Kan en sommerfugl, der slår med vingerne i Brasilien, starte en tornado i Texas?).

Matematisk sammenhæng 

Begrebet sommerfugleeffekten stammer fra Kaosteorien.

Baggrund 

Kaosteori blev udviklet af professor Edward Lorenz i begyndelsen af 1960'erne, da han lavede matematiske modeller af vejrsystemer hvilende på ikke-lineære ligninger. En dag i 1961 ville han køre en af sine modeller for anden gang, pludselig gav den et helt nyt resultat. Lorenz fandt ud af, at selv bittesmå variationer i udgangspunktet, for modellens beregning gav vidt forskellige udfald – han havde indtastet cifre med tre decimaler i stedet for seks.

Offentliggørelse 

Edward Lorenz' første artikel om kaosteorien havde titlen: "Deterministic Nonperiodic Flow". Artiklen fra 1963 fik et forsinket, men stort gennembrud i 1972, da Edward Lorenz holdt foredraget med Sommerfugleeffekten som eksempel. Formidlingen af kaosvirkninger (kaosteorien) via Sommerfugleeffekten, havde en stor betydning for forståelsen af kaos og vejret for en større kreds af forskere. Efter foredraget fik artiklen 24.000 citationer.

Formler 
De formler, tre koblede differentialligninger, som Edward Lorenz anvendte, og som nu kaldes Lorenz-systemet, var:
dx/dt = 10(y-x)
dy/dt = xz + 28x – y
dz/dt = xy – 8z/3

Noter 
 James Gleick: Kaos. En ny videnskabs tilbliven; 1. udgave, 1. oplag; Munksgaard 1989;  (s. 15-33)

Eksterne henvisninger 
 Oversigt over Lorenz artikler: http://eapsweb.mit.edu/research/Lorenz/publications.htm

Kausalitet
Kaosteori
Ladyhawke

Phillipa "Pip" Brown , bedre kendt under sit kunstnernavn Ladyhawke, er en sanger og sangskriver fra New Zealand. På sine studieindspilninger spiller Ladyhawke alle instrumenter selv.

Diskografi

Album 
 Ladyhawke (2008, Modular Recordings) AU #16 NZ #15 UK #16

Singler 
 Back Of The Van (2008, Modular Recordings) UK #93
 Paris Is Burning (2008, Modular Recordings) AU #52 NZ #40 UK #47
 Dusk Til Dawn (2008, Modular Recordings) UK #78
 My Delirium (2008, Modular Recordings) AU #8 NZ #13 UK #33 DK #36

Musikere fra New Zealand
Copenhagen Business Academy

Copenhagen Business Academy, også kendt som Cphbusiness, er et erhvervsakademi beliggende i Region Hovedstaden. Akademiet fungerer som en statsfinansieret selvejende videregående uddannelsesinstitution, der hører under Uddannelses- og Forskningsministeriet. Erhvervsakademiet havde i 2018 5.852 fuldtidsstuderende, 7.871 fagdeltagere på deltidsuddannelserne og 448 medarbejdere.

Copenhagen Business Academy beskæftiger sig med uddannelse inden for områderne økonomi, finans, IT, ledelse, kommunikation, salg, markedsføring, entreprenørskab, service, oplevelse, multimedie, laboratorie og miljøteknologi.

Historie 
Copenhagen Business Academy blev oprettet i september 2008. Fra oprettelsen og frem til 2012 samarbejdede de med de fire uddannelsesinstitutioner, København Nord, Hotel- og Restaurantskolen, Niels Brock og Erhvervsskolen Nordsjælland, der udgjorde moderskolerne.

I august 2012 blev Copenhagen Business Academy etableret som såkaldt klassisk erhvervsakademi med blandt andet egen administration.

Afdelinger 
Copenhagen Business Academy har fem afdelinger, foruden undervisningsaktiviteter på Bornholm. I City-afdelingen findes blandt andet de finansielle uddannelser, samt skolens hovedsæde med rektoratet og en del af administrationen. På Nørrebro-afdelingen findes service og oplevelsesuddannelser. På Søerne-afdelingen findes uddannelserne for salg og markedsføring og efter- og videreuddannelse indenfor ledelse og kommunikation. I Hillerød findes to afdelinger, en med laborant- og miljøteknologiuddannelserne og en afdeling i SlotsArkaderne, hvor der udbydes merkantile uddannelser. På afdelingen i Kgs. Lyngby udbydes tekniske og merkantile uddannelser, som samarbejder på tværs af fagområder.

Siden 2015 har skolen også udbudt uddannelserne serviceøkonom, finansøkonom, datamatiker og Innovation og entrepreneurship på Bornholm.

Uddannelser

Erhvervsakademiuddannelser 

 Datamatiker
 Financial controller
 Finansøkonom
 Handelsøkonom
 Laborant
 Logistikøkonom
 Markedsføringsøkonom
 Miljøteknolog
 Multimediedesigner
 Serviceøkonom

Professionsbacheloruddannelser 

 E-handel
 Finansbachelor
 Innovation og entrepreneurship
 International handel og markedsføring
 International hospitality management
 Softwareudvikling
 Sportsmanagement
 Webudvikling

Akademiuddannelser 

 Finansiel rådgivning
 Informationsteknologi
 Innovation, produkt og produktion
 International transport og logistik
 Kommunikation og formidling
 Ledelse
 Miljøteknologi
 Oplevelsesøkonomi
 Salg og markedsføring
 Skatter og afgifter
 Økonomi og ressourcestyring

Diplomuddannelser 

 Finansiel rådgivning
 Kommunikation (den merkantile diplom)
 Ledelse
 Salg og markedsføring
 Softwareudvikling
 Webudvikling
 Økonomi og regnskab

Referencer

Eksterne henvisninger 
 Officiel hjemmeside

Uddannelsesinstitutioner i Danmark
Toyota Center

Toyota Center er en sportsarena i Houston i Texas, USA, der er hjemmebane for både NBA-holdet Houston Rockets. Arenaen har plads til ca. 19.000 tilskuere, og blev indviet den 3. oktober 2003.

Eksterne henvisninger 
 Arenaens hjemmeside

Arenaer i NBA
Bygninger, konstruktioner og anlæg i Houston
Pantoprazol

Pantoprazol er et lægemiddel i syrepumpehæmmer-gruppen. Det hæmmer mavens sekretion af syre og anvendes imod mavesår, gastro-øsofageal reflukssygdom og Zollinger-Ellisons syndrom. Det blev udviklet af firmaet Altana, som nu er ejet af Nycomed, og har i Danmark været markedsført under navnet Pantoloc. Patentet udløb dog i 2009 og der er nu flere generiske formuleringer på vej. Midlet kan købes i håndkøb.

Referencer

Eksterne henvisninger 
Læs mere om Pantoprazol på medicin.dk

Lægemidler tilhørende fordøjelsesorganer og stofskiftet
Johann Voldemar Jannsen

Johann Voldemar Jannsen (født 16. maj 1819 i Vana-Vändra i Pärnumaa, død 13. juli 1890 i Tartu) var en estisk journalist og digter.

Han skrev teksten til Estlands nationalsang, Mu isamaa, mu õnn ja rõõm, og var far til digteren Lydia Koidula. Som leder af organisationen som arrangerede den første landsdækkende sangfestival i Tartu i 1869, spillede Jannsen en vigtig rolle i vækkelsen af estlændernes nationalfølelse.

Eksterne henvisninger 

Digtere fra Estland
Sangskrivere
Journalister fra Estland
Chapter 11

Chapter 11 (Chapter 11 of the United States Bankruptcy Code) er et afsnit i konkurslovgivningen i USA, som omhandler den ret en virksomhed eller en person har for at søge konkursbeskyttelse, for at kunne rekonstruere virksomheden i et forsøg på at undgå konkurs.

Indhold 
Når en virksomhed er insolvent, indebærer det at summen af virksomhedens gæld overstiger virksomhedens værdier. I USA har virksomheder pligt til at melde en sådan situation til en føderal konkursret (engelsk: Federal Bankruptcy Court), hvorefter virksomheden har to muligheder:

 Virksomheden kan søge om Chapter 7, som er en likvidation (konkurs).
 Virksomheden kan søge om Chapter 11, som er en reorganisering.

En virksomhed under Chapter 11-behandling fortsætter oftest med at fungere som normalt, mens virksomheden forsøges rekonstrueret for at nedbringe gælden, så virksomheden kan blive solvent.

Reglerne for hvordan der kan gennemføres en økonomisk rekonstruktion for (de fleste) privatpersoner, som er kommet i gæld, er beskrevet i Chapter 13.

Eksterne henvisninger 
 15 Largest Corporate Bankruptcies  (engelsk)
  US changes bankruptcy protection laws, via BBC News

Referencer 
Insolvensret
USA's retsvæsen
Hjortetrøst (plante)

 
Hjortetrøst (Eupatorium cannabinum), eller hamp-hjortetrøst, er en 50-150 cm høj urt, der vokser på fugtig bund. Udover at være vildtvoksende i Danmark, anvendes Hamp-Hjortetrøst som haveplante. Blomsterne er meget yndet af sommerfugle.

Beskrivelse 
Hjortetrøst er en flerårig urt med en stiv, opret vækst. De ugrenede stængler er næsten hårløse og ofte rødligt farvede på lyssiden. Bladene sidder modsat, og de er kortstilkede og dybt 3-5 fligede med lancetformede bladafsnit og savtakket rand. Oversiden er græsgrøn, mens undersiden er lysegrøn. Blomstringen sker i juli-september, hvor man finder blomsterne samlet i endestillede stande. Hovedstanden er en halvskærm, der er sammensat af kurveblomster, som igen består af nogle få, rørformede blomster med blegrøde til gammelrosa kronblade. Frugten er en nød med en hårformet fnok.

Rodnettet består af en krybende jordstængel og et trævlet rodsystem.

Højde x bredde og årlig tilvækst: 1,00 x 0,20 m (100 x 20 cm/år).

Voksested 

Hamp-Hjortetrøst er udbredt i Nordafrika, mellemøsten, lilleasien, kaukasus, centralasien, Himalaya og Kina samt i det meste af Europa. I Danmark er den almindelig på Øerne og i Østjylland, ellers temmelig sjælden. Overalt er den knyttet til lysåben og fugtig eller våd bund med næringsrig jord.

På brinkerne langs Gudenåen findes arten sammen med bl.a. alm. fredløs, hjertegræs, kattehale, alm. mjødurt, alm. skjolddrager, blåhat, dagpragtstjerne, djævelsbid, engkabbeleje, gul fladbælg, hyldebladet baldrian, kapbalsamin, knoldet brunrod, kvan, kærgaltetand, kærtidsel, lodden dueurt, lysesiv, majgøgeurt, nyserøllike, rejnfan, rørgræs, skovkogleaks, sværtevæld og trævlekrone

Anvendelse 
Hamp-Hjortetrøst kan bruges som havestaude ved havedamme eller langs vandløb, og den er meget brugt i sumpede områder af naturhaver.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lyserøde blomster
Sumpplanter
Haveplanter
Tommy Olsen

Tommy Olsen (født 8. marts 1973) er en dansk tidligere fodboldspiller. 

Han startede sin karriere i TIK (Taastrup), hvorefter han spillede i Albertslund, Køge BK, BK Frem og FC Nordsjælland. Tommy Olsen gjorde debut for BK Frem den 30. juli 2006 i en kamp mod Køge BK, hvor BK Frem vandt 5-2. Tommy Olsen har scoret 54 mål i 102 kampe. Olsen stoppede med fodbold i 2009. Han er i dag cheftræner for Taastrup FC's herresenior.

Referencer

Eksterne henvisninger 
Tommy Olsen på Transfermarkt

Fodboldspillere fra Danmark
Fodboldspillere fra Køge Boldklub
Fodboldspillere fra FC Nordsjælland
Fodboldspillere fra Boldklubben Frem
Blomsterstand

En blomsterstand eller inflorescens er en omdannet del af en plantes skudsystem. Det, som kendetegner denne del af skuddet, er forgreningsgraden, bladene, og omdannelser i form af strækninger, forkortelser, fortykkelser, forvoksninger eller reduktion af hoved- eller sideakserne. Det gør blomsterstanden til en væsentlig del af den blomstrende plantes vækstform, hvad der gør den til et fremragende kendemærke ved identifikationen af arterne. Mange blomsterstande virker på bestøverne som én stor blomst, som er lettere at finde end de enkelte blomster. Denne fordel er mest åbenlys, når de enkelte blomster i standen er små eller uanselige.

Blomsterstanden er monopodialt opbygget, dvs. med én hovedakse og uforgrenede sideakser af første orden. Traditionelt kaldes denne forgreningsmodel dog for klaseagtig (racemøs). Det skyldes, at klasen kan betragtes som en grundform, som de øvrige blomsterstande er udviklet fra. Det kan forklares ved, at der er foregået strækninger, forkortninger, fortykkelser eller reduktioner i én eller flere dele af standen. Dette er også årsagen til, at der kan findes mellemformer, som befinder sig udviklingsmæssigt mellem to af de tydeligt udviklede former. Blomsterstande af de typer, som er vist nedenfor, hører til de mest velkendte.

Forenklede tegninger

Eksempler 

Biologi
Botanik
Robert D. Webb

Robert D. Webb (8. januar 1903 – 18. april 1990) var en amerikansk filminstruktør, som gennem sin karriere i årene 1945 – 1968 instruerede 16 spillefilm.

Filmografi 
 The Jackals (1967)
 Seven Women from Hell (1961)
 Pirates of Tortuga (1961)
 Guns of the Timberland (1960)
 The Way to the Gold (1957)
 Love Me Tender (1956)
 On the Threshold of Space (1956)
 The Proud Ones (1956)
 White Feather (1955)
 Seven Cities of Gold (1955)
 Beneath the 12-Mile Reef (1953)

Eksterne henvisninger 
 

Filminstruktører fra USA
Bladstilling

Phyllotaxi er læren om bladstilling hos planter. Bladene på stængelen er anbragt efter et system, som følger bestemte regler.

Grundtyper 

 Spredtstillet (eller bare spredt): Her sidder bladene enkeltvis op langs skuddet, dvs. at intet blad sidder i samme højde som noget andet.
 Modsatstillet (eller bare modsat): Bladene sidder altid to og to lige overfor hinanden op langs skuddet.
 Korsvis modsatstillet: Bladparret sidder forskudt 90° i forhold til det foregående bladpar.
 Toradet: Bladene sidder altid på én af to modsatte sider af skuddet, sådan at der dannes to bladrækker.
 Skruestillet: Bladene sidder forskudt i forhold til de foregående blade, hverken med 90° eller 180°, men i stedet med en anden, fast vinkel. Knopperne danner en skruet linje.
 Kransstillet: Der sidder flere end to blade i samme højde på skuddet.
 Rosetstillet (eller bare bladroset): Når stængelens vækst er nedsat, kan det ske, at mange blade sidder i omtrent samme højde. derved dannes en bladroset. Den dannes ofte ved skudspidsen, men der forekommer også, at rosetten er en
 Grundstillet bladroset: Det er en roset, som findes på eller lidt over jorden. Ofte har disse grundstillede blade en anden form end stængelbladene.

Blomsterblade 
Da blomsterbladene er omdannede løvblade, genfinder man de nævnte grundtyper af bladstillinger hos blomsterne. Her sker der dog ofte en sammenvoksning af de enkelte blade, ligesom blomsterne kan indgå i større blomsterstande.

Litteratur 
 Didier Reinhard mfl.: Regulation of phyllotaxis by polar auxin transport i Nature 426, 2003, S. 255-260

Eksterne links 
 Helmut Hass: Phänomenologie der Blattstellung (Phyllotaxis) 
 Pau Atela og Christophe Golé: Phyllotaxis

Botanik
Gallmersgarten

Gallmersgarten er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Burgbernheim.

Geografi 
Nabokommuner er (med uret, fra nord): Uffenheim, Ergersheim, Burgbernheim, Windelsbach, Steinsfeld og Ohrenbach.

Inddeling
I kommunen ligger ud over Gallmersgarten, landsbyerne:

Eksterne henvisninger
Gerhardshofen

Gerhardshofen er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Uehlfeld.

Geografi 
Kommunen ligger ved den nedre del af floden Aisch. Nabokommuner er (med uret, fra nord): Dachsbach, Weisendorf, Oberrreichenbach, Emskirchen, Diespeck og Gutenstetten.

Inddeling 
Kommunen har ud over Gerhardshofen disse landsbyer og bebyggelser:

Eksterne henvisninger
Tauber

Tauber er en 122 km lang flod i Franken i Tyskland. Det er en sydlig biflod til Main. Navnet har keltisk oprindelse, og betyder (mørkt) vand.

Vigtige byer ved Tauber er Rothenburg ob der Tauber, Creglingen, Weikersheim, Bad Mergentheim og Tauberbischofsheim. Den munder ud i Main ved Wertheim am Main.

Bifloder og afvandingsområde 

Tauber afvandingsområde er omkring 1800 km², hvoraf de  660 ligger i Bayern. Vigtigste bifloder er Gollach ved Bieberehren, Vorbach ved Weikersheim, Umpfer ved Königshofen samt  Grünbach ved Gerlachsheim.

Floder i Baden-Württemberg
Floder i Bayern
Gollhofen

Gollhofen er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Uffenheim.

Geografi 
Kommunen ligger midtvejs mellem Würzburg og Ansbach i Gollachområdet.

Nabokommuner 
Nabokommuner er (med uret, fra nord): Ippesheim, Weigenheim, Uffenheim, Simmershofen, Hemmersheim og Oberickelsheim.

Inddeling 
Ud over Gollhofen ligger i kommunen landsbyen Gollachostheim

Eksterne henvisninger
Sintra

Sintra er en by i Portugal i distriktet Lisboa med  indbyggere. Byen er på UNESCOs Verdensarvsliste pga. sin arkitektur.

Byens absolutte hovederhverv er turisme. Turister bliver tiltrukket af den intime atmosfære fra de historiske bygninger og det vestligste sted på det europæiske fastland, Kap Roca, der ligger kun 18 km vest for Sintra. Portugals hovedstad Lissabon ligger ikke langt væk og mange kommer derfor også blot på en endagstur til byen.
Blandt populære turistattraktioner kan nævnes Castelo dos Mouros (Maurernes Borg) og Pena National Palace som er et slot bygget omkring år 1500.

Byen bliver nævnt i tekster fra 1100-tallet, men borgen Castelo dos Mouros blev bygget allerede i 800-900-tallet

Galleri

Referencer

Se også 
 Portugisisk laurbærkirsebær (med beskrivelse af stedets vegetation)

Eksterne henvisninger 

Byer i Portugal
Verdensarvsområder i Portugal
Almindelig myrte

 
Almindelig Myrte (Myrtus communis) er en stedsegrøn busk eller et lille træ med en tæt, rundkronet vækstform. Blade og blomster indeholder en æterisk olie, som danner baggrunden for anvendelsen i madretter og ved fremstilling af likører og parfumer ("englevand").

Beskrivelse 
Barken er først lysegrøn og dækket af hvide hår. Derpå bliver den beigefarvet, og gamle grene og stammer får en rødbrun, svagt afskallende bark. Knopperne er modsatte, knudeformede og små (næsten skjult bag bladfoden). 

Bladene er læderagtige, elliptiske til lancetformede med hel rand og tydelig spids. Oversiden er blank og mørkegrøn, mens undersiden er en smule lysere. Blomstringen sker fra maj til august, hvor man finder blomsterne siddende enkeltvis fra bladhjørnerne. De er regelmæssige og 5-tallige med hvide kronblade og talrige støvdragere. Frugterne er blåsorte bær med mange små frø.

Rodnettet består af kraftige, dybtgående og vidtrækkende hovedrødder og spredte siderødder. 

Højde x bredde og årlig tilvækst: 5,00 x 5,00 m (30 x 30 cm/år).

Hjemsted 
Arten er naturligt udbredt i Middelhavsområdet, hvor den findes som karakterplante makiområder. Den dyrkes også i andre dele af verden, blandt andet i Danmark. 

I det Ramsarbeskyttede Göksudelta ved udmundingen af floden Göksu i den østlige del af Middelhavet findes arten sammen med bl.a. Bjerg-Mandstro, Kristustorn, Kyskhedstræ, Nerie, Rhamnus oleides (en art af Korsved), Strand-Mandstro, Toraklet Ledris, Tamarix smyrnensis (en art af Tamarisk) og  Tætblomstret hindebæger.

Note 

Træer
Hvide blomster
Stedsegrønne
Myrte
Håret torngyvel

Håret Torngyvel (Calicotome spinosa) er en meget tornet, tætgrenet busk af ærteblomst-familien med gule blomster. Den kan blive op til tre meter høj og udvikler stort set hårløse frøkapsler på op til 30 mm længde.

Håret Torngyvel hører naturligt hjemme i det vestlige Middelhavsområd på makier eller andre solbeskinnede, tørre landskabstyper. Den er også indført til New Zealand.

Buske
Gule blomster
Operation Dove

Operation Dove var under 2. verdenskrig et allieret svæveflysangreb, som en del af invasionen af Sydfrankrig (Operation Dragoon) den 15. august 1944. Over 300 WACO-svævefly transporterede 3.000 soldater og vigtigt udstyr til at forstærke faldskærmstropperne, der allerede var nedkastet.

Dove